DA Den Europæiske Unions Tidende C 198/14

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2007/C 198/04)

Sag nr.: XA 103/07

Medlemsstat: Spanien

Region: Cantabria

Støtteordningens benævnelse: Ayudas a las explotaciones de gallinas ponedoras.

Retsgrundlag: Orden GAN/24/2007, de 18 de abril, por la que se establecen las bases reguladoras de las ayudas a las explotaciones de gallinas ponedoras de la Comunidad Autónoma de Cantabria, y se convocan para el año 2007.

BOC no 83, de 30 abril de 2007.

Forventede årlige udgifter til støtteordningen: 180 000 EUR

Maksimal støtteintensitet:

— Op til 100 % af 100 000 EUR til de støttemuligheder, der er omhandlet i artikel 3, stk. 1 og 3 (indkøb af høns til genindsætning på bedrifter, der er testet positive/produktionstab som følge af tomgangsperiode på fjerkræbedrifter). Støttebeløbet fastsættes ud fra, hvor mange styk fjerkræ, der slagtes, og hvilken alder de har;

— Op til 100 % af 80 000 EUR til den støttemulighed, der er omhandlet i artikel 3, stk. 2 (infrastrukturarbejder eller tilvejebringelse af udstyr og remedier til forbedring af biosikkerheden). Støttemodtagere kan få dækket op til 75 % af investeringsomkostningerne.

Gennemførelsesdato: Maj 2007

Ordningens eller den individuelle støttes varighed: 2007-2013

Støttens formål: Forbedring af anlæg og biosikkerhed på fjerkræbedrifter med læggehøner.

Relevante artikler i forordning (EF) nr. 1857/2006:

artikel 4 (investeringer i landbrugsbedrifter);

artikel 10 (støtte i forbindelse med dyre- og plantesygdomme og skadedyrsangreb);

artikel 16 (støtte til husdyrsektoren).

Støtteberettigede omkostninger under ordningen: I artikel 3 i nævnte Orden GAN/24/2007 fastsættes tre støttemuligheder (støtteberettigede foranstaltninger):

Berørt(e) sektor(er): Sektoren for æglæggende høner (fjerkræbedrifter med læggehøner).

Den støttetildelende myndigheds navn og adresse:

Consejería de Ganadería, Agricultura y Pesca del Gobierno de Cantabria, Edificio Europa E-39011 Santander (Cantabria)

Websted: www.gobcantabria.es

Andre oplysninger: —

Santander, den 2. maj 2007

Chefen for SERVICIO DE SANIDAD Y BIENESTAR ANIMAL

(dyresundhed og -velfærd)

Francisco Manuel FERNANDEZ MARTINEZ

Sag nr.: XA 104/07

Medlemsstat: Frankrig

Region: Département de la Vendée

Støtteordning: Aides aux investissements à finalité environnementale sur les exploitations agricoles

Retsgrundlag:

— Article 4.3.d) du règlement (CE) no 1857/2006

— Articles L 1511-2 et L 1511-5 du code général des collectivités territoriales

— Convention cadre en cours entre le département et la région Pays-de-Loire.

Forventede årlige udgifter til ordningen: 200 000 EUR

Maksimal støtteintensitet: 30 % af investeringerne, støttebeløbet må dog højst udgøre 100 000 EUR pr. projekt.

Gennemførelsesdato: Straks efter Kommissionens registrering og kvittering for modtagelsen.

Ordningens eller den individuelle støttes varighed: Fem år fra Kommissionens modtagelseskvittering.

Støttens formål: Støtte til landbrugsbedrifters anskaffelse af materiel for at fremskynde anvendelsen af vedvarende energikilder (biogas, brænde, jordvarme, solenergi m.v.) i stedet for fossile brændsler.

Det er en forudsætning, at modtagernes bedrifter er økonomisk bæredygtige.

Tilskuddet vil i første omgang blive fastlagt på grundlag af de forventede udgifter på det tidspunkt, hvor ansøgningen indgives. Den faktiske støtte vil blive fastsat på basis af betalte fakturaer. Departementets tjenestegrene vil kunne gennemføre dokumentkontrol og kontrol på stedet.

Hvis de faktiske anskaffelsesudgifter er lavere end de forventede udgifter, der blev angivet i ansøgningen til den relevante myndighed, vil støtten blive nedsat i forhold til de faktisk afholdte udgifter. Det fastsatte tilskud vil under ingen omstændigheder kunne forhøjes.

Modtageren af tilskuddet forpligter sig til at anvende tilskuddet fra departementet fra tidspunktet for meddelelsen om støttebeslutningen og hvert år i en periode på tre år at tilsende departementet en teknisk rapport om anvendelsen det materiel, der er ydet støtte til.

Støttebeslutningen skal ligge forud for gennemførelsen af foranstaltningen. I modsat fald vil ansøgningen om støtte ikke blive taget i betragtning.

Tilskuddet fra departementet vil blive annulleret fuldgyldigt af departementets myndigheder, hvis en advarselsskrivelse ikke besvares, og øjeblikkelig tilbagebetaling vil kunne kræves, hvis modtageren ikke fremlægger de ønskede dokumenter. Hvis arten af eller formålet med udgifterne ikke opfylder kriterierne for støttetildeling, vil departementet kunne forlange, at tilskuddet tilbagebetales. Enhver beslutning om støttetildeling annulleres, hvis det pågældende materiel ikke er anskaffet senest to år efter meddelelsen af beslutningen. Tilskuddet vil så automatisk blive annulleret.

Undtagelsesvis og efter aftale med departementets myndigheder vil perioden for anskaffelse af materiel kunne forlænges med højst et år, hvis forsinkelsen ikke kan tilskrives modtageren, og hvis en anmodning om forlængelse af fristen, der er vedlagt relevante dokumenter, indgives senest to måneder før datoen for udløbet af den oprindelige gyldighedsperiode for tilskuddet.

Berørt(e) sektor(er): Alle polyvalente landbrugsbedrifter, der opfylder Fællesskabets definition af små og mellemstore virksomheder.

Den støttetildelende myndigheds navn og adresse:

Conseil général de la Vendée Direction de l'environnement et de l'aménagement 40, rue Maréchal Foch F-85923 La Roche-sur-Yon Cedex 9

Websted: www.vendee.fr (departementets generelle websted)

Offentliggørelsen på nettet sker med forbehold af, at Europa-Kommissionen registrerer denne fritagelse.

Sag nr.: XA 105/07

Medlemsstat: Irland

Region: Medlemsstaten i sin helhed

Støtteordningens benævnelse eller navnet på den virksomhed, der modtager en individuel støtte: Young Farmers' Installation Scheme (Etableringsordning for unge landbrugere — denne ordning er en del af foranstaltningen til undervisning og uddannelse af landbrugere i Irlands landdistriktsudviklingsprogram 2007-2013).

Retsgrundlag: Artikel 22 i Rådets forordning (EF) nr. 1698/2005.

Forventede årlige udgifter til ordningen eller det samlede individuelle støttebeløb, der ydes til virksomheden: 5 mio. EUR.

0,7 mio. EUR pr. år i perioden 2007-2013.

Maksimal støtteintensitet: 15 000 EUR pr. ansøger.

Gennemførelsesdato: Tidligst ti dage efter, at underretningen er foretaget. Ordningen finder anvendelse for alle berettigede ansøgere, der for første gang etablerer sig i landbruget den 1. januar 2007 eller derefter.

Ordningens eller den individuelle støttes varighed: Ordningen finder anvendelse for alle berettigede ansøgere, der har etableret sig senest den 31. december 2013.

Støttens formål:

(i) at opnå, at jorder overdrages til unge uddannede landbrugere, som bedre er i stand til at imødegå de nye udfordringer, som Irlands landbrug står overfor (artikel 7 i forordning (EF) nr. 1857/2006)

(ii) at kompensere for de etableringsomkostninger, som unge står overfor, når de etablerer sig i landbruget (artikel 7 i forordning (EF) nr. 1857/2006)

(iii) at tilskynde til at gennemføre investeringer i sådanne bedrifter (artikel 7 i forordning (EF) nr. 1857/2006).

Berørt(e) sektor(er): Alle landbrugssektorer.

Den støttetildelende myndigheds navn og adresse:

Minister for Agriculture and Food Agriculture House Kildare Street Dublin 2 Ireland

Websted: www.agriculture.gov.ie/index.jsp?file=schemes/OFI/installation%20_aid.xml

(Nærmere oplysninger om etableringsstøtteordningen for unge landbrugere lægges på webstedet i afsnittet Installation Aid Scheme under overskriften Agriculture and Food Development, når Irlands landdistriktsudviklingsprogram 2007-2013 er godkendt af Kommissionen.)

XA-nr.: XA 106/07

Medlemsstat: Irland

Region: —

Støtteordningens benævnelse eller navnet på den virksomhed, der modtager en individuel støtte: Førtidspensionering.

Retsgrundlag: Rådets forordning (EØF) nr. 2079/92, Rådets forordning (EF) nr. 1257/1999 og Rådets forordning (EF) nr. 1698/2005.

Forventede årlige udgifter til ordningen eller det samlede individuelle støttebeløb, der ydes til virksomheden: Betalinger foretages til deltagere i førtidspensioneringsordninger– ordning for førtidspensionering i landbruget (ERS1) — åben for ansøgere i perioden 1994-1999. Førtidspensionering (ERS2) 2000-ordningen; åben for ansøgere i perioden 2000-2006, og førtidspensioneringsordning (ERS3) 2007-2013. De årlige udgifter er som følger:

Maksimal støtteintensitet: Ordning for førtidspensionering i landbruget (ERS1) — 14 075 EUR pr. år. Førtidspensioneringsordning (ERS2) 2000 og førtidspensioneringsordning (ERS3) — 15 000 EUR pr. år.

Gennemførelsesdato: Tidligst ti dage efter, at underretningen er foretaget.

Ordningens eller den individuelle støttes varighed: En årlig pension udbetales til berettigede ansøgere i en periode på højst 10 år.

Støttens formål: I overensstemmelse med artikel 8 i forordning (EF) nr. 1857/2006 er formålet med førtidspensioneringsordningerne at tilskynde ældre landmænd til at overdrage deres bedrift til yngre uddannede landmænd.

Berørt(e) sektor(er): Landmænd, der trækker sig tilbage, skal være mere end 55 år gamle.

Den støttetildelende myndigheds navn og adresse:

Minister for Agriculture and Food Agriculture House Kildare Street Dublin 2 Ireland

Websted: www.agriculture.gov.ie/index.jsp?file=forms/Early_Retirement_Scheme/early_retirement.xml

(Nærmere oplysninger om ansøgning, hvad angår ERS3 lægges på webstedet i afsnittet Early Retirement Scheme under overskriften Agriculture and Food Development, når Irlands landdistriktsudviklingsprogram 2007-2013 er godkendt af Kommissionen. Nærmere oplysninger om ansøgning, hvad angår ERS1- og ERS2-ordningerne, er ikke længere disponible, da disse er lukket for nye ansøgninger).

Sag nr.: XA 107/07

Medlemsstat: Irland

Region: Medlemsstaten i sin helhed

Støtteordningens benævnelse eller navnet på den virksomhed, der modtager en individuel støtte: Etableringsstøtteordning.

Retsgrundlag: Artikel 22 i Rådets forordning (EF) nr. 1698/2005.

Forventede årlige udgifter til ordningen eller det samlede individuelle støttebeløb, der ydes til virksomheden: 3 mio. EUR.

2007: 1 mio. EUR, 2008: 1 mio. EUR og 2009: 1 mio. EUR.

Maksimal støtteintensitet: En forøgelse fra 9 523 EUR til 15 000 EUR for landbrugere, som har etableret sig den 1. maj 2006 eller derefter, og som færdiggør den forretningsplan, der er omhandlet i artikel 22, stk. 1, litra c), i forordning (EF) nr. 1698/2005.

Gennemførelsesdato: Tidligst ti dage efter, at underretningen er foretaget. Ordningen finder anvendelse for alle berettigede ansøgere, der for første gang etablerer sig i landbruget den 1. maj 2006 eller derefter.

Ordningens eller den individuelle støttes varighed: Ultimo december 2009.

Støttens formål:

(i) at opnå, at jorder overdrages til unge uddannede landbrugere, som bedre er i stand til at imødegå de nye udfordringer, som Irlands landbrug står overfor

(ii) at kompensere for de etableringsomkostninger, som unge står overfor, når de etablerer sig i landbruget

(iii) at tilskynde til at gennemføre investeringer i sådanne bedrifter

(iv) at tilskynde til at færdiggøre forretningsplaner.

Ordningen er i overensstemmelse med artikel 7 i forordning (EF) nr. 1857/2006.

Berørt(e) sektor(er): Alle landbrugssektorer.

Navn og adresse på den støttetildelende myndighed:

Department of Agriculture and Food Agriculture House Kildare Street Dublin 2 Ireland

Websted: www.agriculture.gov.ie/index.jsp?file=schemes/OFI/installation%20_aid.xml

(Nærmere oplysninger om etableringsstøtteordningen lægges på webstedet i afsnittet Installation Aid Scheme under overskriften Agriculture and Food Development, når ordningen er iværksat.)